SSP กำไรปี 60 ลดลง 24.25% มาที่ 340 ลบ. หลังรายจ่ายเพิ่ม แต่ยังปันผล 0.205 บ. XD 9 พ.ค.61
SSP กำไรปี 60 ลดลง 24.25% มาที่ 340 ลบ. จากปีก่อนกำไร 448.64 ลบ. หลังรายจ่ายเพิ่ม แต่ยังปันผล 0.205 บ. XD 9 พ.ค.นี้ กำหนดจ่าย 23 พ.ค.61
28 ก.พ. 2561

บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

ทั้งนี้ ผลการดำเนินงานประจำปี 60 มีผลกำไรลดลง เนื่องจากกลุ่มบริษัทฯมีกำไรจากการดำเนินการหลังการปรับปรุง (Adjusted Operating Profit) เท่ากับ 487.2 ล้านบาท และ 472.1 ล้านบาทตามลำดับ ลดลง 15.1 ล้านบาท หรือ 3.1% เมื่อเทียบกับงวดเดียวกันในปีก่อนหน้า
โดยเป็นผลมาจากการรับรู้ผลขาดทุนจากอัตราแลกเปลี่ยนที่ยังไม่เกิดขึ้นจริง (unrealized foreign exchange loss) ซึ่งสำหรับงวดสิ้นสุด 31 ธ.ค.59 เป็นผลขาดทุนจำนวน 19 ล้านบาท (ซึ่งบันทึกเป็นค่าใช้จ่ายในการบริหาร) และสำหรับงวดสิ้นสุด 31 ธ.ค.60 เป็นผลขาดทุนจำนวน 72.8 ล้านบาท (ซึ่งบันทึกเป็นค่าใช้จ่ายในการบริหาร)
อีกทั้งการเพิ่มขึ้นของค่าใช้จ่ายในการก่อสร้างโครงการโรงไฟฟ้าพลังงานแสงอาทิตย์ในประเทศญี่ปุ่นซึ่งไม่ได้คิดเป็นต้นทุนสินทรัพย์ (uncapitalized construction cost) เช่น ค่าเช่าที่ระหว่างการก่อสร้างของโครงการฮิดะกะ ซึ่งคิดเป็นมูลค่ารวม (หลังหักส่วนของผู้ถือหุ้นส่วนน้อย) 6.1 ล้านบาท และ 26.6 ล้านบาท สำหรับงวดสิ้นสุด 31 ธ.ค.59 และ 60 ตามลำดับ
พร้อมทั้งค่าใช้จ่ายทางการเงินที่เกี่ยวข้องกับการก่อสร้างโครงการโรงไฟฟ้าพลังงานแสงอาทิตย์ในประเทศญี่ปุ่นที่ไม่ได้คิดเป็นต้นทุนสินทรัพย์ (uncapitalized financial cost during construction) ซึ่งคิดเป็นมูลค่า 13.5 ล้านบาท และ 25 ล้านบาท สำหรับงวดสิ้นสุด 31 ธ.ค.59 และ 60 ตามลำดับ
สำหรับงวดไตรมาส 4/59 และ 60 กลุ่มบริษัทฯมีรายได้จากการจำหน่ายไฟฟ้าลดลงจาก 209.2 ล้านบาท เป็น 205.7 ล้านบาท ตามลำดับ ลดลง 3.5 ล้านบาท หรือ 1.7% เมื่อเทียบกับงวดเดียวกันในปีก่อนหน้า
พร้อมทั้งเตรียมปันผลจากงวดดำเนินงานตั้งแต่วันที่ 1 ม.ค.60 ถึง 31 ธ.ค.60 เป็นเงินสด 0.205 บาท ขึ้นเครื่องหมาย XD วันที่ 9 พ.ค.61 กำหนดจ่ายเงินปันผลวันที่ 23 พ.ค.61